CELEX: 32022R0158
Language: el
Date: 2022-02-04 00:00:00
Title: Εκτελεστικός κανονισμός (ΕΕ) 2022/158 της Επιτροπής της 4ης Φεβρουαρίου 2022 για την τροποποίηση του κανονισμού (ΕΕ) 2020/1641 σχετικά με τις εισαγωγές ζώντων, διατηρημένων με απλή ψύξη, κατεψυγμένων ή μεταποιημένων δίθυρων μαλακίων, εχινόδερμων, χιτωνόζωων και θαλάσσιων γαστερόποδων για κατανάλωση από τον άνθρωπο από τις Ηνωμένες Πολιτείες της Αμερικής (Κείμενο που παρουσιάζει ενδιαφέρον για τον ΕΟΧ)

7.2.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 26/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/158 ΤΗΣ ΕΠΙΤΡΟΠΗΣ
         της 4ης Φεβρουαρίου 2022
         για την τροποποίηση του κανονισμού (ΕΕ) 2020/1641 σχετικά με τις εισαγωγές ζώντων, διατηρημένων με απλή ψύξη, κατεψυγμένων ή μεταποιημένων δίθυρων μαλακίων, εχινόδερμων, χιτωνόζωων και θαλάσσιων γαστερόποδων για κατανάλωση από τον άνθρωπο από τις Ηνωμένες Πολιτείες της Αμερικής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 129 παράγραφος 1,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (2), και ιδίως το άρθρο 238 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 θεσπίζει γενικούς κανόνες σχετικά με τη διεξαγωγή επίσημων ελέγχων για την εξακρίβωση της συμμόρφωσης με τους κανόνες που έχουν ως στόχο, ιδίως, την πρόληψη, την εξάλειψη ή τη μείωση σε αποδεκτό επίπεδο των κινδύνων στους οποίους εκτίθενται ο άνθρωπος και τα ζώα, είτε άμεσα είτε μέσω του περιβάλλοντος.
                  
               
                     (2)
                  
                  
                     Ειδικότερα, ο κανονισμός (ΕΕ) 2017/625 καθορίζει τους γενικούς όρους για την είσοδο στην Ένωση ζώων και αγαθών από τρίτες χώρες ή περιφέρειες αυτών, συμπεριλαμβανομένων των τροφίμων που προορίζονται για κατανάλωση από τον άνθρωπο. Το άρθρο 129 του κανονισμού (ΕΕ) 2017/625 εξουσιοδοτεί την Επιτροπή να αναγνωρίζει ότι τα μέτρα που εφαρμόζονται από τρίτες χώρες ή περιφέρειες αυτών είναι ισοδύναμα με τις απαιτήσεις που καθορίζονται σε ορισμένους κανόνες που αναφέρονται στο άρθρο 1 παράγραφος 2 του εν λόγω κανονισμού, εάν οι τρίτες χώρες παρέχουν σχετικές αντικειμενικές αποδείξεις. Εξουσιοδοτεί επίσης την Επιτροπή να καθορίζει τους όρους που διέπουν την είσοδο στην Ένωση των εν λόγω ζώων και αγαθών από τις εν λόγω τρίτες χώρες ή περιφέρειες αυτών, ιδίως όσον αφορά τη φύση και το περιεχόμενο των επίσημων πιστοποιητικών ή βεβαιώσεων που πρέπει να συνοδεύουν τα εν λόγω εμπορεύματα.
                  
               
                     (3)
                  
                  
                     Σύμφωνα με τον εκτελεστικό κανονισμό (ΕΕ) 2020/1641 (3), τα μέτρα που εφαρμόζονται στις πολιτείες της Μασαχουσέτης και της Ουάσινγκτον των Ηνωμένων Πολιτειών για την προστασία της δημόσιας υγείας όσον αφορά την παραγωγή και τη διάθεση στην αγορά ζώντων, διατηρημένων με απλή ψύξη, κατεψυγμένων ή μεταποιημένων δίθυρων μαλακίων, εχινόδερμων, χιτωνόζωων και θαλάσσιων γαστερόποδων που προορίζονται για κατανάλωση από τον άνθρωπο είναι ισοδύναμα με τις απαιτήσεις που ορίζονται στους κανόνες σχετικά με την ασφάλεια των τροφίμων που αναφέρονται στο άρθρο 1 παράγραφος 2 στοιχείο α) του κανονισμού (ΕΕ) 2017/625.
                  
               
                     (4)
                  
                  
                     Ο εκτελεστικός κανονισμός (ΕΕ) 2020/1641 θεσπίζει υπόδειγμα επίσημου πιστοποιητικού για τις εισαγωγές από τις Ηνωμένες Πολιτείες ζώντων, διατηρημένων με απλή ψύξη, κατεψυγμένων ή μεταποιημένων δίθυρων μαλακίων, εχινοδέρμων, χιτωνόζωων και θαλάσσιων γαστερόποδων που προορίζονται για κατανάλωση από τον άνθρωπο. Το υπόδειγμα επίσημου πιστοποιητικού απαιτεί από τον επίσημο επιθεωρητή να πιστοποιεί ότι τα μέτρα που εφαρμόζονται στην παραγωγή και τη διάθεση στην αγορά των εν λόγω εμπορευμάτων είναι ισοδύναμα με τις απαιτήσεις που καθορίζονται στους κανόνες σχετικά με την ασφάλεια των τροφίμων και που αναφέρονται στο άρθρο 1 παράγραφος 2 στοιχείο α) του κανονισμού (ΕΕ) 2017/625.
                  
               
                     (5)
                  
                  
                     Σύμφωνα με τα μέτρα που συμφωνήθηκαν με την υπηρεσία τροφίμων και φαρμάκων των Ηνωμένων Πολιτειών αρμόδια για την εξαγωγή στην Ένωση ζώντων, διατηρημένων με απλή ψύξη, κατεψυγμένων ή μεταποιημένων δίθυρων μαλακίων, εχινοδέρμων, χιτωνόζωων και θαλάσσιων γαστερόποδων που προορίζονται για κατανάλωση από τον άνθρωπο, το υπόδειγμα επίσημου πιστοποιητικού που καθορίζεται στον εκτελεστικό κανονισμό (ΕΕ) 2020/1641 θα πρέπει να προσαρμοστεί στον κατάλληλο μορφότυπο για την εξαγωγή των εν λόγω εμπορευμάτων στην Ένωση. Ειδικότερα, το υπόδειγμα επίσημου πιστοποιητικού θα πρέπει να ενημερώνει σχετικά με την ημερομηνία αναχώρησης των φορτίων. Επιπλέον, θα πρέπει να παρέχονται πληροφορίες σχετικά με το αν τα εμπορεύματα είναι πιστοποιημένα για κατανάλωση από τον άνθρωπο ή για τον τελικό καταναλωτή.
                  
               
                     (6)
                  
                  
                     Επιπλέον των απαιτήσεων δημόσιας υγείας του υποδείγματος επίσημου πιστοποιητικού που καθορίζεται στον εκτελεστικό κανονισμό (ΕΕ) 2020/1641, τα ζώντα δίθυρα μαλάκια των ειδών που απαριθμούνται στον εκτελεστικό κανονισμό (ΕΕ) 2018/1882 της Επιτροπής (4), τα οποία προορίζονται για κατανάλωση από τον άνθρωπο, και τα προϊόντα ζωικής προέλευσης από τα εν λόγω μαλάκια, τα οποία προορίζονται για περαιτέρω μεταποίηση στην Ένωση πριν από την κατανάλωση από τον άνθρωπο, θα πρέπει να εισέρχονται στην Ένωση μόνον εφόσον συνοδεύονται από επίσημο πιστοποιητικό που περιλαμβάνει τις κατάλληλες βεβαιώσεις υγείας των ζώων. Κατά συνέπεια, προκειμένου να πληρούνται οι απαιτήσεις υγείας των ζώων που παρέχουν εγγυήσεις ισοδύναμες με εκείνες που προβλέπονται στην ενωσιακή νομοθεσία, το υπόδειγμα επίσημου πιστοποιητικού θα πρέπει να περιλαμβάνει τις γενικές απαιτήσεις υγείας των ζώων για την είσοδο στην Ένωση, όπως ορίζονται στο άρθρο 6 παράγραφος 1 στοιχεία α) και β), στο άρθρο 6 παράγραφος 2, στο άρθρο 7 παράγραφος 1 και στο άρθρο 8 του κατ’ εξουσιοδότηση κανονισμού (ΕΕ) 2020/692 της Επιτροπής (5), καθώς και τις ειδικές απαιτήσεις υγείας των ζώων για την είσοδο των εν λόγω εμπορευμάτων στην Ένωση, όπως ορίζονται στο άρθρο 167 στοιχείο α), στοιχείο γ) σημεία ii) και iii) και στοιχείο δ) και στο άρθρο 169 παράγραφοι 1 και 2 του κατ’ εξουσιοδότηση κανονισμού (ΕΕ) 2020/692.
                  
               
                     (7)
                  
                  
                     Συνεπώς, ο εκτελεστικός κανονισμός (ΕΕ) 2020/1641 θα πρέπει να τροποποιηθεί αναλόγως.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2020/1641 αντικαθίσταται από το κείμενο του παραρτήματος του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Φεβρουαρίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 95 της 7.4.2017, σ. 1.
         
            (2)  ΕΕ L 84 της 31.3.2016, σ. 1.
         
            (3)  Εκτελεστικός κανονισμός (ΕΕ) 2020/1641 της Επιτροπής της 5ης Νοεμβρίου 2020 σχετικά με τις εισαγωγές ζώντων, διατηρημένων με απλή ψύξη, κατεψυγμένων ή μεταποιημένων δίθυρων μαλακίων, εχινόδερμων, χιτωνόζωων και θαλάσσιων γαστερόποδων για κατανάλωση από τον άνθρωπο από τις Ηνωμένες Πολιτείες της Αμερικής (ΕΕ L 370 της 6.11.2020, σ. 4)
         
            (4)  Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (ΕΕ L 308 της 4.12.2018, σ. 21).
         
            (5)  Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
      
      
         
            ΠΑΡΑΡΤΗΜΑ
            ΥΠΟΔΕΙΓΜΑ ΕΠΙΣΗΜΟΥ ΠΙΣΤΟΠΟΙΗΤΙΚΟΥ ΓΙΑ ΤΗΝ ΕΙΣΟΔΟ ΣΤΗΝ ΕΝΩΣΗ ΖΩΝΤΩΝ, ΔΙΑΤΗΡΗΜΕΝΩΝ ΜΕ ΑΠΛΗ ΨΎΞΗ, ΚΑΤΕΨΥΓΜΕΝΩΝ Ή ΜΕΤΑΠΟΙΗΜΕΝΩΝ ΔΙΘΥΡΩΝ ΜΑΛΑΚΙΩΝ, ΕΧΙΝΟΔΕΡΜΩΝ, ΧΙΤΩΝΟΖΩΩΝ ΚΑΙ ΘΑΛΑΣΣΙΩΝ ΓΑΣΤΕΡΟΠΟΔΩΝ ΠΟΥ ΠΡΟΟΡΙΖΟΝΤΑΙ ΓΙΑ ΚΑΤΑΝΑΛΩΣΗ ΑΠΟ ΤΟΝ ΑΝΘΡΩΠΟ ΑΠΟ ΤΙΣ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ
            
               
            
               
            
                        
                           Ηνωμένες Πολιτείες (ΗΠΑ)
                        
                     
                     
                        
                           Κτηνιατρικό πιστοποιητικό για την ΕΕ
                        
                     
                  
               
            
                        Μέρος ΙΙ: Πιστοποίηση
                     
                     
                        
                                    ΙΙ.
                                 
                                 
                                    Υγειονομικές πληροφορίες
                                 
                              
                     
                        
                                    II.α.
                                 
                                 
                                    Αριθμός αναφοράς πιστοποιητικού
                                 
                              
                     
                        II.β.
                     
                  
                        
                                    II.1.
                                 
                                 
                                    Βεβαίωση δημόσιας υγείας για ζώντα, διατηρημένα με απλή ψύξη, κατεψυγμένα ή μεταποιημένα δίθυρα μαλάκια, εχινόδερμα, χιτωνόζωα και θαλάσσια γαστερόποδα που προορίζονται για κατανάλωση από τον άνθρωπο
                                    Ο/Η υπογεγραμμένος/-η βεβαιώνω ότι:
                                    
                                                —
                                             
                                             
                                                Τα προϊόντα που περιγράφονται στην παρούσα βεβαίωση έχουν παραχθεί σύμφωνα με τα σχετικά πρότυπα των ΗΠΑ και τις απαιτήσεις του προγράμματος κανονιστικού ελέγχου των ΗΠΑ για τα μαλάκια και συμμορφώνονται προς τα εν λόγω πρότυπα και τις απαιτήσεις.
                                             
                                          
                                                —
                                             
                                             
                                                Τα προϊόντα που περιγράφονται στην παρούσα βεβαίωση φέρουν επισήμανση ότι δεν προορίζονται να βυθιστούν ή να έρθουν σε επαφή με ύδατα της ΕΕ.
                                             
                                          
                                                —
                                             
                                             
                                                Όλα τα υλικά οστρακοειδών αλλοδαπής προέλευσης που χρησιμοποιούνται στα προϊόντα αυτά κατάγονται από τρίτες χώρες / εγκαταστάσεις / περιοχές καλλιέργειας που έχουν εγκριθεί για την εξαγωγή ζώντων δίθυρων μαλακίων στην ΕΕ.
                                             
                                          
                              
                                    (1) (2)[II.2.
                                 
                                 
                                    Βεβαίωση υγείας των ζώων για ζώντα δίθυρα μαλάκια
                                    (3)
                                    καταγεγραμμένων ειδών που προορίζονται για κατανάλωση από τον άνθρωπο
                                    Ο/Η υπογεγραμμένος/-η επίσημος/-η κτηνίατρος βεβαιώνω ότι τα υδρόβια ζώα που αναφέρονται στο πλαίσιο I.18 του μέρους Ι πληρούν:
                                    
                                                II.2.1.
                                             
                                             
                                                τις γενικές απαιτήσεις υγείας των ζώων για την είσοδο στην Ένωση, οι οποίες καθορίζονται στο άρθρο 6 παράγραφος 1 στοιχεία α) (4) και β), στο άρθρο 6 παράγραφος 2, στο άρθρο 7 παράγραφος 1 και στο άρθρο 8 του κατ’ εξουσιοδότηση κανονισμού (ΕΕ) 2020/692 της Επιτροπής (1)·
                                             
                                          
                                                II.2.2.
                                             
                                             
                                                τις ειδικές απαιτήσεις υγείας των ζώων για την είσοδο στην Ένωση των εμπορευμάτων για τα οποία ισχύει το παρόν πιστοποιητικό, οι οποίες καθορίζονται στο άρθρο 167 στοιχείο α), στοιχείο γ) σημεία ii) και iii) και στοιχείο δ) και στο άρθρο 169 παράγραφοι 1 και 2 του κατ’ εξουσιοδότηση κανονισμού (ΕΕ) 2020/692.]
                                             
                                          
                              
                           Παρατηρήσεις
                        
                        Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος κανονισμού οι αναφορές στην «Ένωση» περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.
                     
                  
                        Μέρος I:
                        
                                    —
                                 
                                 
                                    Πλαίσιο I.8: Περιφέρεια καταγωγής: πολιτεία των ΗΠΑ όπου πραγματοποιήθηκε η εξαλίευση και κωδικός εγκεκριμένης περιοχής παραγωγής.
                                 
                              Μέρος II:
                        
                                    (1)
                                 
                                 
                                    Το μέρος II.2. του παρόντος πιστοποιητικού ισχύει μόνο για τα ακόλουθα προϊόντα ζώντων δίθυρων μαλακίων που προορίζονται για κατανάλωση από τον άνθρωπο:
                                    
                                                α)
                                             
                                             
                                                μαλάκια καταγεγραμμένων ειδών που μεταφέρονται χωρίς νερό και συσκευάζονται και επισημαίνονται για κατανάλωση από τον άνθρωπο σύμφωνα με τις ειδικές απαιτήσεις για τα εν λόγω ζώα, όπως ορίζονται στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (2), και τα οποία δεν είναι πλέον σε θέση να επιβιώσουν ως ζώντα ζώα εάν επιστρέψουν στο υδάτινο περιβάλλον·
                                             
                                          
                                                β)
                                             
                                             
                                                μαλάκια καταγεγραμμένων ειδών που μεταφέρονται χωρίς νερό και προορίζονται για κατανάλωση από τον άνθρωπο χωρίς περαιτέρω μεταποίηση, υπό τον όρο ότι συσκευάζονται για λιανική πώληση σύμφωνα με τις απαιτήσεις για τη συσκευασία αυτή, όπως ορίζονται στον κανονισμό (ΕΚ) αριθ. 853/2004·
                                             
                                          
                                                γ)
                                             
                                             
                                                μαλάκια καταγεγραμμένων ειδών που μεταφέρονται χωρίς νερό, τα οποία έχουν συσκευαστεί και φέρουν επισήμανση που δηλώνει ότι προορίζονται για κατανάλωση από τον άνθρωπο σύμφωνα με τις ειδικές για τα εν λόγω ζώα απαιτήσεις που ορίζονται στον κανονισμό (ΕΚ) αριθ. 853/2004, και τα οποία προορίζονται για περαιτέρω μεταποίηση χωρίς προσωρινή αποθήκευση στον τόπο μεταποίησης.
                                             
                                          
                              
                                    (2)
                                 
                                 
                                    Το μέρος II.2 δεν εφαρμόζεται και θα πρέπει να διαγράφεται όταν το φορτίο αποτελείται από άγρια υδρόβια ζώα που εκφορτώνονται από αλιευτικά σκάφη.
                                 
                              
                                    (3)
                                 
                                 
                                    Είδη που καταγράφονται στις στήλες 3 και 4 του πίνακα του παραρτήματος του εκτελεστικού κανονισμού (ΕΕ) 2018/1882 της Επιτροπής (3). Τα είδη που καταγράφονται στη στήλη 4 του εν λόγω πίνακα θεωρούνται διαβιβαστές μόνο υπό τους όρους που καθορίζονται στο άρθρο 171 παράγραφος 1 του κατ’ εξουσιοδότηση κανονισμού (ΕΕ) 2020/692.
                                 
                              
                                    (4)
                                 
                                 
                                    Όπου η νόσος είναι σχετική και δηλωτέα.
                                 
                              
                                    (5)
                                 
                                 
                                    Να υπογραφεί από:
                                    
                                                —
                                             
                                             
                                                επίσημο/-η κτηνίατρο όταν συμπληρώνεται η βεβαίωση υγείας των ζώων του μέρους II.2·
                                             
                                          
                                                —
                                             
                                             
                                                αρμόδιο/-α για την πιστοποίηση υπάλληλο ή επίσημο/-η κτηνίατρο όταν διαγράφεται η βεβαίωση υγείας των ζώων του μέρους II.2.
                                             
                                          
                              
                  
                        [Επίσημος/-η κτηνίατρος](5) / [Αρμόδιος/-α για την πιστοποίηση υπάλληλος](5)
                        
                        Ονοματεπώνυμο (με κεφαλαία) _______________________________
                        Ιδιότητα και τίτλος _______________________________
                        Ημερομηνία _______________________________
                        Υπογραφή _______________________________
                        Σφραγίδα
                     
                  
               (1)  Κατ’ εξουσιοδότηση κανονισμός (ΕΕ) 2020/692 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την είσοδο στην Ένωση και για τις μετακινήσεις και τους χειρισμούς, μετά την είσοδο, των φορτίων ορισμένων ζώων, ζωικού αναπαραγωγικού υλικού και προϊόντων ζωικής προέλευσης (ΕΕ L 174 της 3.6.2020, σ. 379).
            
               (2)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
            
               (3)  Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (ΕΕ L 308 της 4.12.2018, σ. 21).